Dar Sadorn 16 a viz Gwengolo 2006 e vo ur bourmenadenn e kêr Vrest da zizolein ar glad, ar gweledvaoù hag an adeiladouriezh, heñchet ha displeget e brezhoneg gant Fulup Lannuzel,zo adeiladour-kêraozour. Kinniget e vo deoch ur sell disheñvel war Rekourañs, ar charter aroueziusañ eus Brest, anvet gwechall-gozh Sant-Katell, ennañ pesketourien hag artizaned a veve tro-dro dan tour Tangi. Gwelet e vo Ti ar Feunteun, Liorzh an  Ergerzhourien, an Tour Tangi.